# data[].attributes.body
•שתפו בפדלט (בציון שם) איך תיישמו הערכת עמיתים בכיתתכם.

•שימו לייק (עד 3) להצעות הכי מעניינות ויעילות בעיניכם.

•כתבו תגובות להצעות של העמיתים (לפחות 2).

# data[].attributes.headline
מודל היוועצות 

# data[].attributes.subject
מודל היוועצות 

# data[].attributes.body
אני לא אוהבת לקרוא לזה הערכת עמיתים אלא התייעצות בין עמיתים, אף פעם לא עם ציון אלא עם משוב שייאפשר תיקון העבודה לאחר ההיוועצות.
שלב ראשון - בניית מחוון משותף עם התלמידים.
שלב שני - שואלת מי מהתלמידים היה רוצה להיוועץ לגבי עבודתו - בעילום שם. כל אחד מהם בוחר דמות (לא את שמו)
שלב שלישי = שלב שאלות הבהרה- כל הכיתה מקבלת את העבודה לעיון בבית, כותבת את שאלות ההבהרה שהיו רוצים לשאול ומעבירה חזרה למורה (שמעבירה לאותם התלמידים).
שלב רביעי = שלב ההבהרות - התלמידים שמתייעציים מעבירים את תשובותיהם לחבריהם לכיתה (דרך המורה).
שלב חמישי = שלב המתנות - יושבים במליאה (בד"כ במעגל) כל התלמידים ונותנים טיפים/כלים/מחשבות של איך הם היו פותרים את הקושי/האתגר.
שלב שישי - התלמיד המתייעץ מעביר בכתב מה הוא לקח מכל המתנות שניתנו לו בשלב החמישי.

מבחינת הזמן שלוקח התהליך הוא ממש לא יעיל, אך מצאתי שבהרבה פעמים התלמידים המתייעצים והמיעצים נתרמים הרבה מאוד מהתהליך. הרבה פעמים בשלב המתנות - תלמידים אחרים נתרמים אף הם. יש לקחת בחשבון את המינון לתהליך.
את כל השלבים האלה אפשר לעשות גם לא בעילום שם ו.... אפילו בזום.

אף פעם לא ניסיתי לגבי מבחן לעשות זאת.
=====
תגובה מאת אחמד:
הי הילה,
ואו, אני מאוד אהבתי את הפתיח שלך: "אני לא אוהבת לקרוא לזה הערכת עמיתים אלא התייעצות בין עמיתים," ואני מסכים עם זה 100%, כי ההרגשה אחרת, כאשר תלמיד "מעריך" תלמיד אחר ובמיוחד עם ציונים, אז או שההערכה לא הוגנת כי העמית לא נעים לו לתת ציון נמוך לחבר שלו...
וגם הכי חשטב מהתהליך הוא כפי שצויין, שיפור ולא שיפוט
בנוסף שמחתי לקרוא את ההצעה המפורטת והרב תהליכית שלך
====================
הילה יקרה, אהבתי את מודל ההיוועצות שלך, מסכימה איתך שכאשר תלמיד מעריך תלמיד לא כדאי להשתמש במתן ציון למרות שאני כן עושה את זה עם מחוון מפורט מאוד ככה שלא יינתן פרשנות נוספת לתלמיד.
אני הולכת להשתמש במודל שלך בכיתה שלי במיוחד למעגל שיח שבהם התלמידים נותנים כלים לחבריהם ממה שחוו. חשוב בהחלט שיתוך התובנות הזה יכול לתת לתלמידים פרספקטיבה רחבה בהחלט
------------------------------------------
תגובה (טובי)
הילה , מסכימה איתך מאד לגבי המינוח 'היוועצות'. המודל שהצעת הוא לדעתי אידאלי כאשר הזמן שלנו לא מוגבל. ולמרות שזה לא המצב בשטח, אני חושבת שחשוב מאד לעשות אותו אחד לאחד לפחות פעמיים במשך לימודי התלמיד אצלנו.

# data[].attributes.headline
הערכת עמיתים בכיתת מתמטיקה (אפרת דולן)

# data[].attributes.subject
הערכת עמיתים בכיתת מתמטיקה (אפרת דולן)

# data[].attributes.body
לאחר קריאת כל החומרים במטלה, עדיין לא היה לי ברור כיצד ליישם הערכת עמיתים בכיתת המתמטיקה. בחומרים המצורפים הדוגמאות שניתנו הם מתחומי דעת בהן השאלות פתוחות יותר. כדי להבין יותר טוב מה כדאי לעשות דווקא במתמטיקה, מצאתי את המאמר הזה שמתאר מחקר שבו מורה אכן יישם מחקר עמיתים בכיתתו.
המאמר פתח את עיניי, וגרם לי לרצות ליישם גם בכיתתי הערכת עמיתים בצורה שתוארה:
1. לתת משימה/מבדק לתלמידים אותו יפתרו באופן עצמאי
2. לחלק לקבוצות קטנות ולבקש מהם לבחון תשובה אחת או שתיים (תוך קבלת רשות של תלמידים אלו)  ולענות על השאלות:
א. איזה ציון בין 100-0 היית נותן על פתרון שאלה?
ב. מהם השיקולים במתן הציון?
ג. מה למדת מהערכת השאלה על הפתרון שלך?
ד. מה למדת באופן כללי מהפעילות?
זה מעניין אותי לערוך את הפעילות גם בהקשר של משימה בגאומטריה כי תלמידים שונים פותרים בדרכים וסגנונות שונים והתעמקות בפתרונות שונים מחזקת את ההבנה בקרב התלמידים.
=====
תגובה, מאת אחמד:
הי אפרת, מאוד שמחתי שמצאת דרך לעשות הערכה עצמית\עמיתים בקרב התלמידים שלך,
מאוד אהבתי את הרעיון "כי תלמידים שונים פותרים בדרכים וסגנונות שונים" כי זה אכן אחת המטרות של הערכת עמיתים: המוערך לומד מהתגובה והמעריך לומד מהחומר\הנושא של העמית - החלפת ידע הדדית.

----------------------------------------------
תגובה מאת טואלבה מוחמד:
רעיון מעניין אשר אכן ניתן למימוש בשיעורים. מה שמעניין הוא לבדוק את ההבדלים אחר כך בין הקבוצות ולהשוות את הקריטריונים והשיקולים שהם נתנו לציונים ולערוך דיון בכיתה.

שאלות ב,ג,ד מעוררות חשיבה ורפלקציה דבר שאנחנו לא רואים הרבה ודווקא מנסים לעורר בכיתות.

--------------------

תגובה מאת מריה גונטר

שלום, אפרת. כאשר אני עבדתי בבית הספר אני עשיתי בכיתתי הערכת עמיתים ממש דומה שאת מציעה. וכמובן עבודה כזאת תהיה מעניינת ושמושית בשיעורי גיאומטריה, כי בהם פטרונות יהיו מאוד שונים. וחשוב שתלמידים יסתכלו ויבינו פתרונות שונים, כי בזכות זה הם יבינו טוב יותר את הנוסא.

# data[].attributes.body
גם כאן אני מרגישה שרוב היחידות לא מתייחסות לתלמידים שהם בעלי פערים רבים ולקויות למידה, שהרי כפי שהיה כתוב באחת הכתבות, ישנן מיומנויות רבות שנדרשות מהתלמידים לצורך הערכה עצמית והערכת עמיתים, מיומנויות רגשיות, קוגניטיביות וחברתיות.
אצלי רוב התלמידים לוקים ברוב המיומנויות האלו - התלמידים בגילאי יסודי שראינו בסרטון הם בעלי מיומנויות טובות מרבים מתלמידיי.
כך שאני חושבת שברמה התיאורטית הרעיון של הערכת תלמידים הוא מצוין אך אינו בהכרח ישים אצל כל התלמידים.
לדעתי, על מנת להכין את התלמידים לשליטה טובה במיומנויות הללו יש צורך ליצור שלבים התחלתיים עם משימות קצרות אותם יש להעריך לפי מחוון פשוט, ואז להרחיב את המשימה עם מחוון רחב מעט יותר ולאפשר דיון בקבוצות קטנות, על מנת לאפשר לתלמידים להתנסות בתהליך ההערכה.
בנוסף, אפשר לתת לתלמידים מחוון פשוט ולבצע הערכה עצמית של משימה, קודם על ידי המורה, ולאחר מכן התלמידים יתבססו על ההדגמה וינסו להעריך את עצמם.
אני חייבת לציין שלדעתי לא ניתן להגיע לרמות הגבוהות של המיומנויות במצב הקיים, בו התלמידים נמצאים במקרה הטוב שלוש שנים שבהן אנו מרוכזים במעבר בגרויות.

תגובה לכתוב (נורית שריקי):
אני מסכימה שהערכת עמיתים היא מיומנות שאולי קשה לתלמידים חלשים ולקויים אך ניתן לעזור להם להתנסות במיומנות חשובה כזו ע"י הגדרת קריטריוני ההערכה עבורם (ניסוח ברור ופשוט), תרגול בהרכת עמיתים יחד עם המורה ואח"F לתת התנסות עצמית וניתן גם לבצע הערכה הע"פ למי שמתקשה בכתיבה. למי שממש מתקשה אז לבקש שיציין משהו אחד לשימור ומשהו אחד לשיפור. זוהי מיומנות חשובה ואף מחזקת כישורי חיברות וניתן להתאימה גם למתקשים.

# data[].attributes.headline
בנושא של מערכת ההובלה, אני אחלק את הכיתה לקבוצות ועל כול קבוצה לדוך בינים ולפתור שאלה פתוחה מורכבת בנושא. על הקבוצה להציג את השאלה מול הכיתה(שאר הקבוצות) ואת הפתרון שלה ועל כול קבוצה אחרת לתת ציון לפתרון שכולל שלוש קריטריונים : 1- התוכן  2- הסידור והארגון של התשובה  3- אם התשובה מקיפה.

# data[].attributes.subject
בנושא של מערכת ההובלה, אני אחלק את הכיתה לקבוצות ועל כול קבוצה לדוך בינים ולפתור שאלה פתוחה מורכבת בנושא. על הקבוצה להציג את השאלה מול הכיתה(שאר הקבוצות) ואת הפתרון שלה ועל כול קבוצה אחרת לתת ציון לפתרון שכולל שלוש קריטריונים : 1- התוכן  2- הסידור והארגון של התשובה  3- אם התשובה מקיפה.

# data[].attributes.body
פאטמה

תגובה לפוסט של פאטמה ע"י נורית שריקי:
רעיון טוב, יכולה לעשות זאת גם עם שאלת בגרות בנושאים שונים בכימיה כך שקבוצה אחת פותרת שאלה מסויימת ואחרים מעריכים לפי הקריטריונים שנתת. חשוב מאוד מאוד להתחיל הערכה במילים טובות על הטוב שבתוצר- קודם לשימור ואח"כ ביקורת בונה לשיפור.

# data[].attributes.body
יישום הערכת עמיתים:1. בעבודת הערכה חלופית בכיתה יב בנושא ש"מ, כל זוג מציג כרזת אינפוגרפיקה בנושא. אבנה יחד עם התלמידים מחוון הערכה וכשזוג מציג, שאר התלמידים ימלאו את מחוון ההערכה שיכתבו בעצמם.
2. במהלך עבודת חקר מדעי- בשלבים שונים של החקר, אחליף תשובות בין התלמידים וכל תלמיד יידרש לכתוב משוב מנומק (לשימור ושיפור) על התשובה של חבריהם.
3. בתום עבודת החקר במעבדה מסויימת ברמה 2 מלא- אתן דף הערכה עצמי שבו כל תלמיד יוכל להעריך את עבודתו בקבוצה וכיחיד.

תגובה לפוסט ע"י אופיר לוי:
אני חושב שממש מקסים מה שכתבת. באמת במקצועות המדעים כמו ביולוגיה או כימיה אפשר ליצור עבודת חקר ואז התלמידים עוברים תהליך יותר עמוק ורחב וחבריהם יכולים לתת להם משוב על עבודתם. אני חושב שאפילו יכול להיות יותר מעניין אם כל תלמיד יעשה חקר בנושא אחר כך הם יכולים להעשיר אחד את השני הרבה יותר.

תגובה ע"י הילה:
מסכימה איתך נורית, אני כ"כ אוהבת את תהליך החקר ושם יש כר נרחב לשאלת שאלות, הערכת עמיתים תוך כדי תהליך.
זה נפלא

# data[].attributes.headline
אחמד אגבאריה - מתמטיקה

# data[].attributes.subject
אחמד אגבאריה - מתמטיקה

# data[].attributes.headline
הערכת עמיתים- אופיר לוי

# data[].attributes.subject
הערכת עמיתים- אופיר לוי

# data[].attributes.body
אני אתן לתלמידי מטלה כיתתית ואז בהסכמתם אאסוף את מה שעשו ואחלק לתלמידים בצורה אקראית את מה שכתבו. במקביל אחלק לתלמידים מחוון שיוכלו לבדוק לחבריהם את מה שכתבו ולרשום הערות בהתאם. אני מתלבט אם המטלה תהיה באופן אנונימי כמו שעלה ביחידה באחת הכתבות שכאשר המורה עשתה זאת בצורה אנונימית התלמידים היו פחות לחוצים ופחות הביעו התנגדות.
========
היי אופיר, אני גם משתמשת בכלי זה בכיתה באופן שציינת, אני חושבת שזה תלוי גיל ובכיתות הנמוכות הדימוי העצמי מושפע ממה שיגידו על התלמיד ולכן כדאי לעשות זאת בצורה אנונימית ובחטיבה העליונה התלמיד יידע לקבל זאת כביקורת בונה. בכובע של מחנכת הייתי עושה שיעור חינוך מתי ביקורת בונה ומתי לא כהטרמה .
=============
תגובה מאת טואלבה מוחמד
אני חשוב שבצורה אנונימית יהיה פחות מלחיץ. רק צריך לחשוב על שאלות המחוון שיהיו ברורות ובשפה פשוטה יחסית כדי שהתלמידים יבינו היטב על מה הם בעצם מעריכים.

ניתן לעשות זאת בקבוצות קטנות אפילו: כל תלמיד יקבל מטלת עמית בכיתה ואז כשיתארגנו בקבוצות יוכלו לבדוק מספר מטלות וידונו בהם ביחד.
========================
תגובה מאת אפרת דולן:
הי אופיר, הצעתך נשמעת לי טובה, הייתי עושה זאת אנונימית וגם, אולי כדאי לבחור את הפתרונות שבהם ידונו התלמידים באופן קצת יותר מושכל? במתמטיקה לפעמים חלק מהפתרונות זהים או דומים ואז התלמיד יכול להפיק פחות מהפעילות. אולי לבחור את אותם הפתרונות המיוחדים יותר, אולי כאלו עם שגיאות דווקא וכו'.

תגובה(רמי נאמן): האנונימיות חשובה, הערכת עמיתים קשה גם לנו, התחושה של "לא נעים" כלפי העמית מקשה רגשית על המשימה.
מצד שני האנונימיות עלולה להביא ליחס לא מכבד.

--------------------

תגובה מאת מריה גונטר

שלום, אופיר.

אני מאמינה שזה תלוי בכיתה לבצע באופן אנונימי או לא אנונימי סוג זה של פורמט של בדיקה. בכיתה אחת, ההבנה שהבודק יהיה עמית מהכיתה תעזור, ובכיתה אחרת היא תגרום ללחץ בקרב התלימידים.

# data[].attributes.headline
במהלך כל שבוע תלמידי

# data[].attributes.body
במהלך כל שבוע תלמידיי מבצעים שאלון יציאה, לאחר שיעור שהקדשנו אותו לחזרה על נושא מסוים שאלה שאני מסבירה לכולם, תרגיל שעושים בקבוצות(קבוצה פעילה בדיונים מקבלת ניקוד נוסף) התלמידים מתבקשים לענות על שאלה אחת ממש דומה למה שנלמד.
לאחר מכן שאלוני יציאה אלו מהווים נקודות בונוס וגורמים לתלמדים להיות יותר מרוכזים בשיעור ויותר חדורי מוטיבציה כיוון שבשיעורי הזום קשה להם יותר מבכיתה.
התלמידים בתחילה מקבלים ממני את השאלון עם הערות שלי ומחוון לבדיקה ועליהם להחזיר לי אם יש טעויות באופן הבדיקה שלי את השאלות.
השלב הבא הוא שכל תלמיד מקבל מחוון ושאלון של אחד מחבריו לבדיקה ועליו לשלוח לי אותו עם נימוק איפה טעה. דבר זה מכין אותו מה יידרש ממנו במבחן ועל מה לשים דגש בהמשך.
לאחר מכן בשאלוני היציאה הבאים התלמידים בודקים לעצמם עם מחוון מובנה

תגובה לפוסט ע"י אופיר לוי:
אני מאוד מסכים עם מה שכתבת. אני חושב שאין הרבה רעיונות במתמטיקה לגבי הערכת עמיתים.
מה שחשוב באמת לפי דעתי זה שתלמידים לומדים מהטעויות של חבריהם וכך רואים מה לא לעשות- למידה מטעויות.
==================
תגובה מאת טואלבה מוחמד:
נחמד מאוד- הכוונה שיש 3 שלבי הערכה. אבל הדבר לא לוקח זמן? לך ולתלמידים? במיוחד בזמן שריכוז הוא לא משהו לטובתם על המחשב?

מה היו התגובות של התלמידים לגבי שלושת ההערכות?

אני אכן חושב שתלמיד צריך לדעת על מה וכיצד הוא יוערך במבחן או במטלה , ויכול להיות שכן שילוב של הערכת עמיתים והערכת התיקון של המורה למטלה יכול לעזור לו להגיע להבנה והפנמה זו. אבל אני לא חושב שבכל שלבי הלימוד יש זמן לכל השלבים.
=====================
תגובה מאת אפרת דולן:
הי טל, אהבתי מאוד את ההצעה שלך, לתת מחוון מוכן והתלמידים בודקים את התשובות של חבריהם כדי להבין איפה כדאי לשים דגש, היכן יכולות לצוץ טעויות וכו'.

# data[].attributes.headline
אני מוצאת שהערכת עמיתים אצל התלמידים מאד יעילה כהכנה לפרויקט כלשהו וכאשר אינה כרוכה בציון.לדוגמא אני נותנת לתלמידים להעריך את הצגת הפרויקט של חבריהם לקראת התחרות "יש לנו כימיה" או לקראת "יום המול" עם מחוון מסודר וברור ,במקרים אלו הערות והתובנות שלהם ענייניות, מקדמות ומועילות.  הם מצליחים לשקף לחברים את טיב ההצגה, טיב המצגת וכו'.גם כאשר ביקשתי להעריך תשובה מילולית של עמית בנושא אנרגיית יינון, הערכות היו מלמדות ומקדמות. אולם במקרים בהם הם ידעו שהערכה שתינתן היא חלק מציון החבר, כבר היה קשה להם להישאר אובייקטיבים ועניינים ונטו "לחלק" מאיות. הכלי שלעצמו חשוב מאד , מקדם מיומנויות חשיבה מסדר גבוה, משפר את הלמידה והתוצרים ,אך כדאי כנראה להשתמש בו כפעולת למידה בלבד ולא כפעולת הערכה למתן ציון. 

# data[].attributes.subject
אני מוצאת שהערכת עמיתים אצל התלמידים מאד יעילה כהכנה לפרויקט כלשהו וכאשר אינה כרוכה בציון.לדוגמא אני נותנת לתלמידים להעריך את הצגת הפרויקט של חבריהם לקראת התחרות "יש לנו כימיה" או לקראת "יום המול" עם מחוון מסודר וברור ,במקרים אלו הערות והתובנות שלהם ענייניות, מקדמות ומועילות.  הם מצליחים לשקף לחברים את טיב ההצגה, טיב המצגת וכו'.גם כאשר ביקשתי להעריך תשובה מילולית של עמית בנושא אנרגיית יינון, הערכות היו מלמדות ומקדמות. אולם במקרים בהם הם ידעו שהערכה שתינתן היא חלק מציון החבר, כבר היה קשה להם להישאר אובייקטיבים ועניינים ונטו "לחלק" מאיות. הכלי שלעצמו חשוב מאד , מקדם מיומנויות חשיבה מסדר גבוה, משפר את הלמידה והתוצרים ,אך כדאי כנראה להשתמש בו כפעולת למידה בלבד ולא כפעולת הערכה למתן ציון. 

# data[].attributes.body
==========================
תגובה: חוסיין זועבי
אני מסכים אתך שקשה לתלמידים להעריך באופן אובייקטיבי את עמיתיהם ובמיוחד שההערכה שלהם תהיה חלק מהציון סופי לתלמיד המוערך.
אני הייתי מחשיב את ההערכה כחלק מהציון הסופי לתלמידים המעריכים ולא לתלמיד המוערך ובכך ההערכה תהיה אובייקטיבית יותר.
לתלמיד המוערך תינתן הזדמנות לשפר את עבודתו בכדי לקבל ציון יותר טוב.
צירוף שני הדברים ביחד מביא ללמידה עמוקה ומשמעותית יותר  ומביא את כולם ל- win win situation.
==========================
תגובה (רמי נאמן): מזדהה עם השימוש דווקא בקידום עבודות של התלמידים האחרים ולא שיפוטיות מעיקה

תגובה ע"י הילה:
הערכת עמיתים לשם קידום זה תהליך מבורך שמלמד הרבה גם את התלמידים וגם למורה.

# data[].attributes.headline
הערכת עמיתים - מוחמד טואלבה

# data[].attributes.subject
הערכת עמיתים - מוחמד טואלבה

# data[].attributes.body
אחרי קריאה של מספר מאמרים בנושא, לדעתי אני אנסה לעשות הערכת עמיתים בכיתה על ידי שיתוף תלמידים לפרזנטציה שלהם מול הכיתה. אני אחלק לתלמידים מחוון ברור ובהיר עם מספר שאלות לערכה- דומה למחוון שבו אני אשתמש להעריך. ובכך בכל פרזנטציה קבוצתית, התלמידים ואני נעריך את המטלה באופן דומה.  אני חושב שדבר זה יעורר עניין, ויגרום לשאר התלמידים (בקהל) להקשיב ולשים לב לדברים הקטנים כי הם יוערכו באופן דומה בתורם.

השאלות במחוון יכללו שאלות תוכן, בהירות התוכן,  ההצגה, האלתורים. ויעברו לשאלות מעמיקות כמו למה, כיצד ואיך. ובסופו של דבר תהיה שאלה מה למדו מעצם ההערכה שהיא שאלה פתוחה.
==========================
תגובה : חוסיין זועבי
רעיון טוב ובמיוחד שזה מחייב את התלמידים בקהל להקשיב לפריזנטציה וזה אחד מהערכים והמיומנויות שחשוב להקדיש להם זמן בחינוך התלמידים.
הייתי לוקח את הרעיון שלך ומוסיף עליו:
1. למסור את דפי ההערכה של העמיתים לקבוצה שהציגה על מנת לשפר את הפריזנטציה שלהם ולהציג אותה פעם נוספת.
2. מתן 15% מהציון הסופי על השתתפות פעילה בהערכת עמיתים.
==========================
תגובה: עידו אלישר
מוחמד מאוד אהבתי את הרעיון שלך. אחד הבעיות המרכזיות בעיני בהערכת עמיתים היא שהתלמידים יכולים להשקיע בזה זמן רב. בכך שהתלמידים עונים לכולם בלייב זה חוסך זמן יקר. בנוסף ערך חשוב שציינת הוא שבאופן זה התלמידים מחויבים להקשיב אחד לשני. דבר זה גורם לי לרצות לעשות זאת בתחילת השנה כדי ליצור אווירה של הקשבה בכיתותי.

# data[].attributes.body
שלום,
התחברתי למתודה של משוב עמיתים שנקראת critical friends. השם דורש החלפה בעיני, כי יש קונוטציה מאוד ספציפית למושג critical שמאפיינת בעיקר הסתכלות שלילית. אך חוץ מהשם, העובדה שיש מתודה מסודרת להתנסות בה, היא מועילה ומעניינת. נקודת החוזק במתודה, והיא גם האתגר הגדול שלה, הוא האפשרות לשבת ולהקשיב אחד לשניה, ולהגיב רק בתור המתאים, לפי הסדר. אני מאמינה שזה מתאים החל מכיתות ו' או ז', עם קטנים יותר זה ידרוש אולי משמעת נוקשה מדי לגיל. יש לכך ערך משל עצמו, להקשיב למשוב, ללא תגובה מיידית. אחפש נושא מתאים ליישום המתודה.

# data[].attributes.headline
עבדאללה חאג' עאמר- הערכת עמיתים

# data[].attributes.subject
עבדאללה חאג' עאמר- הערכת עמיתים

# data[].attributes.body
יישום הערכת עמיתים : אני משתמש בהערכת עמיתים כאשר אני עושה בחנים שאני מקיים כל שבועיים  בכימיה או במתמטיקה שמטרתם לקדם למידה ולא להעריך ציונים.
התלמידים מקבלים מחוון בנוי מראש והם מכירים אותו קודם.
כל תלמיד  נותן משוב לעצמו ומביע הערכה עצמית.
התלמידים בודקים את המבחנים של העמיתים שלהם בזוגות  ונותנים משוב , דברים טובים בכתיבה ותשובות , דברים לשיפור בצורת הכתיבה והנימוקים, וכותבים את המשוב לשימור ולשיפור ומצרפים אותו לבוחן.

לאחר מכן אני עובר על הכל ובוחר מדגם של 3 בחנים שאני בוחר ורואה בהן עניין ומציג אותן בכיתה תוך כדי שאני ממשב ומנתח אותן

תגובה : (טובי)
הפעולה האחרונה בה אתה לוקח מדגם , מנתח וממשב היא חשובה ביותר, על מנת לשקף לתלמידים למה יש לשים לב , כיצד לעבוד עם המחוון

# data[].attributes.body
אני הייתי מעדיף לבצע הערכת עמיתים בונה במהלך פרויקט או עבודה, שעל ידה התלמידים יעזרו זה לזה להתקדם. אולי הייתי מבצע זאת גם על דוח ניסוי שיש לו מבנה אחיד שחוזר על עצמו וכך התלמיד יוכל ללמוד על הדוח דרך ההערכה.
אינני מעונין בביקורתיות הדדית והעכרת יחסים ומצד שני אני מעוניין לקבל הערכה אמיתית וכל זאת קשה להשיג אצל בני הנוער

=========================
תגובה: עידו אלישר
אהבתי את הרעיון של ביצוע ההערכות במהלך פרויקטים. כמובן שיש קושי ליצור גיבוש ושיח מקדם אצל בני נוער, אך דבר זה יכול מאוד לגבש את הכיתה לעזור אחד לשני, לכוון, ולחלוק רעיונות עם תלמידים שבדרך כלל אינם מדברים ביניהם. בשאר ההערכות הדגש הוא יותר לימודי בעיני וכאן אני רואה פונציאל גם לפיתוח חברתי.

# data[].attributes.body
קצת קשה לי להסכים כי הערכת עמיתים חוסכת זמן למורה. בטח לא בפעמים הראשונות אשר התלמידים אינם מעריכים על פי אמות המידה של המורה.
לכן אני מאמין כי הדרך הטבעית לשלב הערכת עמיתים במטלות עם משקל נמוך כמו בחנים או תרגילי בית להגשה. בכך ניתן להוריד את הלחץ מהציון ולתת לתלמידים להרוויח פעמיים - כאשר הם פותרים וכאשר הם רואים פתרונות נוספים.
אחד הרעיונות שנראים לי מהמקדמים ביותר הם ההערכה פתוחה. בה אני רואה את הלמידה והאישור האמיתי לכך שהם עשו עבודה מספקת או לא. כמו גם הם רואים סוגי פתרון שונים.  יצירת "המחוון" גם אם הוא לא בדיוק לטעמי - מאפשר לתלמידים לפרק את השאלה לגורמים במבט בוגר יותר.

# data[].attributes.body
הערכת עמיתים זה כלי רעיוני מאוד יפה.
הרבה פעמים בפרויקטים כמו חקר או כתיבת משחקים או הצגת מצגות שתלמידים הכינו וכו' אני נותנת דף של הערכה סגורה לתלמידים על מנת לראות כמה הם קשובים ולומדים.
אני לא יודעת כמה באמת הערכה הזאת היא ניתנת להערכה סופית כמו הערכה שמורה נותן.
נכון שדרך הערכה אפשר התלמידים לומדים הרבה אך אפשר להכניס זאת כשילוב בתוך תהליך למידה ולא כהערה סופית. כך שזה לא באמת עוזר למורה.
דבר נוסף כל פעם שהתנסתי התלמידים תמיד כתבו כמה העבודה טובה ופחות נתנו משוב אמיתי. הם לא רצו לפגוע בציון הסופי של התלמיד הנבדק. ולכן אפשר להתייחס לזה בספק.

תגובה לעבדאללה חאג' עמאר-
רעיון נחמד לתת הערכה לבחנים. האם הם בודקים באמת ברצינות? האם אתה משתמש בזה כציון סופי לבוחן?
תגובה לרמי נאמן-
מסכימה אתך שהערכת עמיתים צריכה להיות יותר בפרויקטים

# data[].attributes.body
כשעבדתי במוסקבה בבית הספר כמורה למתמטיקה, השתמשתי לפעמים בסוג זה של הערכה כהערכת עמיתים

ערכתי מבחן, הכתבה במתמטיקה או בדיקה אחרת, התלמידים אמורים לסיים את המשימה בזמן מסוים. לאחר מכן הם מחליפים עבודה, למשל עם שכן. בשלב הבא התלמידים עצמם ניסו לבדוק את עבודת בן / בת הזוג. החליטו איזה ציון יעניקו בעבודה זו ומדוע. באמצעות חשיבה משותפת בחרנו בקריטריונים להערכה. אז הם יכלו להעריך בצורה מדויקת יותר את העבודה, ולהבין מה היה נכון / לא נכון בעבודתם, על מנת לבצע משימות טובות יותר ובהבנה רבה יותר.

# data[].attributes.headline
התלמיד שותף בתהליך ההערכה

# data[].attributes.subject
התלמיד שותף בתהליך ההערכה

# data[].attributes.body
בדרך כלל תלמידים מקבלים את הדרישות במבחן מהמורה ואינם שותפים לבניית ההערכה .שותפות התלמידים בתהליכי בניית הערכה, זו פרקטיקה העומדת בבסיס של הערכה לשם למידה.
בשיתוף פעולה עם התלמידים נבנה משימה/מבחן שבה התלמידים יבחרו את השאלות, ואז אשאל את התלמידים, מה לדעתכם יזכה את המבחן/המשימה בציון המרבי, אז אאסוף רעיונות שהתלמידים העלו ובהתאם תהיה בנייה משותפת של מחוון מוסכם. ובך אצליח להגביר את המוטיבציה שלהם, וניצור אצלם גישה אחרת לתהליך ההערכה ונסייע להם להעמיק את הלמידה

# data[].attributes.headline
הערכת עמיתים/אירנה גרוס

# data[].attributes.subject
הערכת עמיתים/אירנה גרוס

# data[].attributes.body
הפרק הזה של הערכת עמיתים, חידש לי והמחיש לי שוב כמה הדבר חשוב. במיוחד נהנתי מהסרטון של הילדים שממשבים אתד את השני לפי המחוון. זה הוכיח שהדבר אפשרי וכדאי לאמץ אותו.
מכיוון שהערכה דורשת תרגול מצד הילדים, כדאי להתחיל בה כמה שיותר מוקד, כדי לאפשר התנסות. אני מלמדת תלמידים החל מכיתה ט, שאני חושבת שזה שלב נהדר, בו הם נכנסים לתיכון עם דרישות אחרות וגבוהות יותר, כדי להתנסות בהערכה. גם אם לא ימשיכו למגמת הכימיה, הם יקבלו מיומנויות שיעזרו להם.
בכית ט יש גם אופציות רבות יותר לתת עבודות חקר, או פרוייקטים של חיפוש ברשת וכו, שמהווים הערכה חלופית, כך שאפשר להתאמן על ההערכה לפי מחוון מבלי להיות צמוד לציון מספרי קשיח.
אני חובת שבעבודה הבאה שאתן, אכין מחוון אותו אחלק לתלמידים יחד עם עבודות אקראיות של תלמידי הכיתה. התחברתי לרעיון של הערכה בעילום שם, ולכן ההערכה תהיה אנונימית.
התלמידים יעריכו לפי מחוון, כל אחד שתי עבודות, ואחכ התלמיד שקיבל את ההערכה יוכל לראות את המשוב.
גם אני אוכל לראות את המשובים ולראות איפה הפערים וממה הם נובעים, במידה ויש.

# data[].attributes.headline
הערכת עמיתים

# data[].attributes.subject
הערכת עמיתים

# data[].attributes.body
התלמידים מקבלים משימה משותפת. למשל, פתרון בעיה. ראשית, התלמידים מבצעים את המשימה באופן פרטני. ואז הם מתחלפים עם שכן על השולחן ובודקים זה עם זה. לאחר מכן מתקיים דיון בכיתה. רק אז המורה אומר את ההחלטה הנכונה. זה מאפשר לתלמידים "ללמוד מטעויותיהם ומטעויות של תלמידים אחרים."
אלכסנדרה גולצמן

# data[].attributes.body
הערכת עמיתים נחשבת ביקורתית רק אם נעשתה בעילום שם כדי למנוע הטיה וחוסר מהימנות הנובעות מהיכרות או מקשר בין המעריכים למוערכים. לדוגמה: בפעילות מסוימת בכיתה על כל תלמיד להגיש מטלה - ערך המטלה המוגשת 80 נקודות -בעילום שם. על כל תלמיד להעריך עבודה של תלמיד אחר - גם על ההערכה עצמה מקבלים ציון - ערך ציון ההערכה: 20 נקודות .כלומר דרישות ההגשה, דרישות ההערכה וזה יהיה כמובן לפי מחוון שנבנה מראש עם התלמידים, ובך אבטיח  שכל תלמיד העריך והוערך.

# data[].attributes.headline
נטלי ברנז-פדון ושהם פרגמניק

# data[].attributes.subject
נטלי ברנז-פדון ושהם פרגמניק

# data[].attributes.body
הצעה ראשונה: במסגרת שבוע פרוייקטים תלמידים משכבה ט' מעבירים הרצאה בנושא עבודת החקר שכתבו. הערכת העמיתים נעשית לפי מחוון שהתלמידים המרצים בנו בעצמם ומחלקים לתלמידים הנוכחים בהרצאה. כל קבוצה קוראת את המשוב שקיבלה וגם המורה מתחשבת במשוב העמיתים בקביעת ההערכה על העבודה.
הצעה שניה: התלמידים התבקשו ליצור פודקאסט במסגרת אחד מהנושאים שלמדו. הערכת הפודקאסט נעשתה בקבוצות כך שכל קבוצה משמיעה את הפודקאסט שלה לקבוצה עמיתה וזו מעריכה את הפודקאסט על סמך מחוון שניתן מראש. הערכת הפודקאסט הסופית על ידי המורה מתחשבת במשוב זה.

# data[].attributes.body
שתי הצעות:
במסגרת פרוייקט עם כיתה י' מגמת ביולוגיה המתמקד במחלת הסכרת ודרכים להעלות את המודעות, התלמידים צריכים להתחלק לקבוצות ולייצר מייצג בית ספרי להעלאת המודעות לסכרת. בתהליך התכנון מספר שיעורים לפני ההצגה הסופית כל קבוצה תציג בפני חברי המגמה את התוצר וגם תשתף בנקודות שעדיין מאתגרות אותם בתכנון/ ביצוע. ע"י הערכת עמיתים הם יקבלו פידבק על הרעיון והביצוע וגם רעיונות פרקטיים לשיפור. מתוך עקרונות הPBL אוהבת להציג לפני כן לתלמידים את הרעיון של משוב אמ"ת.
א- אדיב
מ- ממוקד
ת- תורם.

ב. במסגרת הגשה לבגרות ביחידת המעבדה בביולוגיה לתלמידי המגמה בכיתות  י"א וי"ב. אחרי כל הגשת דו"ח, אני בוחרת שאלה אחת בה היו הרבה תשובות שגויות. ומפרסמת את התשובות באופן אנונימי. כל זוג צריך לנתח את אחת התשובות, לציין מה נכון, מה חסר ואיך ניתן לשפר. בצורה זו לאט לאט מתמקדים בכל מיומנויות הכתיבה המדעית בדוחות המעבדה. ההתבוננות בשגיאות של חברות או/ו בניסוחים נכונים  מלמדת ומקדמת מאוד.

# data[].attributes.body
אני רואה ערך של משוב עמיתים לגבי אופן הלמידה של התלמיד.
שמתי לב שכאשר תלמיד משקף לחברו - איך הוא לומד, כמה הוא רציני בביצוע המטלות, האם הוא לוקח אחריות על הלמידה, האם התנהגותו בשיעור ראויה ומקדמת אותו וכו...
התלמיד המוערך לוקח את הדברים לליבו ומנסה ךהשתפר - וזה לעיתים הרבה יותר חזק ומתקבל על התלמיד מאשר המשוב של המורה על התלמיד.
משוב נוסף שעשיתי והייתי עושה
י משוב עצמי וכן ביקשתי משוב מחברות לצוות לגבי כל מיני צדדים שלי כמורה.
משוב זה מאוד בונה ומאוד מפרה את כל חברי הצוות.

# data[].attributes.headline
הערכת עמיתים

# data[].attributes.subject
הערכת עמיתים

# data[].attributes.body
אני מיישם הערכת עמיתים בכל ההערכות החילופיות במסגרת ה30% בכימיה. ברוב ההערכות החילופיות יש תוצר כלשהו, למשל בנושא כימיה סביבתית, התלמידים מתבקשים לענות על כמה שאלות ולהכין פרסומת המעבירה רעיון קשור להתחממות הגלובלית. לאחר ההצגה של התלמידים. עושים את הערכת העמיתים לפי המחוון.

# data[].attributes.body
אני משתמשת בהערכת עמיתים בתחום הפיזיקה לתלמידי החמש יחידות ואני אמשיך ואפילו ארחיב את שימושי בכלי זה ,
הערכת עמיתים בדרך כלל נעשים למשימות מעבדות חקר, או מחקרים קטנים.
התהליך של הערכת עמיתים מתחיל עם התלמידים בכיתה "י"
(*) פעם ראשונה התלמידים מקשיבים אלי וציפים בי איך אני מעריכה כל אחד מהם מול כל הכיתה , הנקודות שאני מתייחס אליהם , הדרך שאני נותנת להם הערכה ,טון הדיבור , איך תמיד ההתחלה עם נקודת שימור .
המשימה לאחר מכן כשאני מבקשת מהתלמידים להעריך זו התלמידים אשר מציג החקר שלו  (עבודת החקר תמיד בזוגות) אני מכינה לתלמידים מחוון מפורט בו אני רושמת כל הנקודות שחייבים לשים לב אליהם ומחלקת נקודות מה החשיבות עבור כל חלק.
בנוסף כל תלמידי חלק מהציון שלו הוא לא רק לתת הערכה אלא גם אני אדגיש כמה נקודות על אופי נתינת ההערכה וזה מתחיל מכיתה י שהערכת עמיתים היא עבור מעבדות קצרות עד כיתה יב שההערכה עבור מחקר שבוצע במהלך כמה חודשים.

# data[].attributes.body
הערכת עמיתים היא אסטרטגיית הוראה שבה עמיתים מעריכים זה את עבודתו של זה. והיא יכולה להתמקד בתוצרים או בתהליך על פי קריטריונים שנקבעו מראש. כדאי להתייחס להטרוגניות בכיתה ולבחון כיצד לנצלה לטובת הערכת העמיתים כך שילדים שונים יתנו משוב מתוך העמדה הייחודית שלהם

אני משתמשת בהערכת עמיתים כאשר אני רוצה לשפר את הבנת החומר על ידי התלמידים, המטרה שלה היא

פיתוח היכולת של תלמידים להיות שותפים פעילים בבחירת כלי הערכה מתוך מגוון כלים חלופיים, והרחבת ההתנסות שלהם בהערכת הלמידה שלהם ושל עמיתיהם.

חשוב ליצור קשרי משוב בין תלמידים מרמות שונות ולטפח אקלים שתומך במשוב הדדי. לפעמים דווקא שאלות של תלמיד שנחשב "חלש" במקצוע מסוים, עשויות לשמש משוב בעל ערך לתלמיד "חזק".

# data[].attributes.headline
שירי כהן גינוסר

# data[].attributes.subject
שירי כהן גינוסר

# data[].attributes.body
אני מציעה שתי דרכים ליישום הערכת עמיתים בכיתה:
1. הדרך הראשונה היא בפרויקט הביוחקר ברשת, אותו אנחנו מקיימים עם תלמידי כיתה י"ב של מגמת הביולוגיה. כל העבודה נעשית בצורה שיתופית, ממש מתחילת הדרך ועד הבחינה, שמתקיימת בצורה שיתופית עם חלק אישי בתוכה. החלק האישי הוא בלתי נפרד מהמצגת הקבוצתית, והוא מתקיים כשכל חברי הקבוצה נוכחים לצד החבר/ה הנבחנ/ת (גם אם במסך...). כדי להתכונן בצורה המיטבית לבחינה, הקבוצות מציגות לפני כן את העבודות שלהן בכיתה (כלומר את ההרצאות) ומתקיימת שאילת שאלות על ידי שאר חברי הכיתה. השאלות מקדמות את חברי הקבוצה המציגים בכך שלקראת הבחינה הם מחדדים את הדברים שהוצגו בצורה פחות ברורה, למשל, משפרים או משדרגים את המצגת, מתמקדים בנקודות מסוימות ולא באחרות, ועוד. יש תרומה משמעותית להערכת העמיתים, משום שכולם כבר בשלב של מומחים במגמה (זה בסוף 3 שנות לימוד ביולוגיה בצורה מורחבת), כולם עברו את שלבי העבודה השונים ומכולם ברור מה מצופה, פחות או יותר.
2. ההצעה השנייה איננה הערכה למטרות ציון, אלא יותר הערכה מקדמת למידה, שמתהווה תוך כדי שיחה. מדובר על שיעורים פרטניים בקבוצה קטנה בזום. בשלב כלשהו אני מקרינה להם על המסך שאלה מיחידת לימוד כלשהי, למשל של השלמה או גרירת משפטים, ואני מכבה את המיקרופון ואת המצלמה שלי כדי שהם ירגישו יותר בנוח (כאילו אני לא שם...). מטרת הקבוצה היא לחשוב יחד על הפתרון לשאלה. בכל פעם שאני עושה זאת, לא רק שמתפתחים דיונים מרתקים, אלא קורים שני דברים נהדרים - האחד הוא הצצה לתהליכי החשיבה שלהם, כי הם פשוט חושפים אותם החוצה מראשם, ואומרים מהו ההגיון העומד מאחורי הפתרונות שהם מציעים לתשובה. הדבר השני המופלא שמתרחש זו התהוות הלמידה ממש לנגד עיניי - רואים כיצד הם מחזיקים בעמדה מסוימת, משכנעים את האחרים בדבר או לפתע נעצרים, חושבים שוב ומשנים את נקודת המבט על השאלה. הם מגיעים לחשיבה מאוד מעמיקה, וזה פשוט תענוג לראות ולשמוע. אני מסמנת את התשובות לפי החלטת הרוב, ובסוף התרגיל אני "חוזרת" למסך ובודקים יחד מהי התשובה הנכונה, תוך כדי דיון וחידוד הדברים.

# data[].attributes.headline
חוסיין זועבי

# data[].attributes.subject
חוסיין זועבי

# data[].attributes.body
עד היום לא השתמשתי באופן שיטתי בשיטת "הערכת עמיתים" חוץ משאלות שעולות במהלך השיח והדיאלוג הכיתתי שבו אני מבקש מהתלמידים להביע את דעתם על הצעה/הדעה של אחד מעמיתיהם בכיתה.
אבל אם אני אחשוב להשתמש בשיטת "הערכת עמיתים" הייתי עושה את זה בצעדים כמתואר להלן:
1.      מנהל שיח עם התלמידים על נושא הערכת עמיתים תוך כדי התייחסות למאפייני משימה טובה, כישורי למידה שבאים לידי ביטוי בעבודה ומאפייני משוב מקדם למידה.
2.       אני בונה מחוון להערכת עמיתים ומציג אותו בכיתה ומבקש מהתלמידים הצעות לשיפור.
3.      מתרגל עם התלמידים ביצוע הערכה של אחת המשימות באמצעות המחוון המוצע.
4.      התלמידים יעריכו את ביצועיהם האישיים במשימה בעזרת המחוון (הערכה עצמית).
5.      התלמידים יעריכו את ביצועי עמיתיהם במשימה על בסיס המחוון ויכתבו משוב לעמיתיהם.
6.      יתבצע שיח מכבד בזוגות (המעריך והמוערך) סביב המשוב שנכתב והמשימה תתוקן בהתאם.

ועל מנת לעורר מוטיבציה בקרב התלמידים לבצע את ההערכה באופן אובייקטיבי הייתי נותן למרכב "הערכת עמיתים" 20%  מהציון הסופי במשימה הרלוונטית.

# data[].attributes.headline
הערכת עמיתים כדאי להשתמש בה , כאשר יש הצגה או פוסטר כלומר עבודה בהערכה חלופית . ואז אפשר לתת ניקוד נוסף על הערכת עמיתים , ולשים למשוב שנותונים העמיתים ניקוד, או אפשר לתת להם מחוון מכוון לכתיבת משוב עבור עבודות של אחרים . 

# data[].attributes.subject
הערכת עמיתים כדאי להשתמש בה , כאשר יש הצגה או פוסטר כלומר עבודה בהערכה חלופית . ואז אפשר לתת ניקוד נוסף על הערכת עמיתים , ולשים למשוב שנותונים העמיתים ניקוד, או אפשר לתת להם מחוון מכוון לכתיבת משוב עבור עבודות של אחרים . 

# data[].attributes.body
זה מלמד אותם להעריך ולבקר אחרים לפי מחוון   .
בדרך כלל אני משתמשת בו בחלק של הערכה חלופית , לא עושה עם מבחנים כתובים בחומר .
אבל מצפה שאני כן אשתמש ...

# data[].attributes.body
החומרים ביחידה נתנו לי רעיון לפעילות של הערכת עמיתים בכיתה. אני מתכנן לתת לתלמידי הפיזיקה שלי פעילות שבה תינתן להם בעיה פיזיקלית (שגרתית לחלוטין, מתוך החומר הנלמד כעת), הבעיה תהיה ללא סעיפי השאלות, אלא תכלול תיאור בלבד של המצב הפיזיקלי ואת הנתונים. בשלב הראשון כל תלמיד יעיין בבעיה וירשום לפחות 3 שאלות שהוא כמורה היה שואל את התלמידים. בשלב השני, התלמידים יעבדו בקבוצות (עד חמישה תלמידים) ובה כל תלמיד ידרג את השאלות של כל חברי קבוצתו על פי הקריטריונים הבאים: 1. רלוונטיות (האם ניתן לפתור את השאלה עפ"י הנתונים?)
2. דרגת קושי.
3. מקוריות / יצירתיות.
כל דירוג יתבצע לפי שיטה של 1-5 כוכבים.
בשלב השלישי, נציג מכל קבוצה יציג את השאלות שזכו במספר הכוכבים המצטבר הגבוה* בכל קריטריון.
*לכל קבוצה יחולק דף עם פורמט לסימון מספר הכוכבים שניתן לכל שאלה, על מנת לייעל את ההצגה.

# data[].attributes.body
ראשית חשוב לי לציין כי בכדי לבצע הערכת עמיתים בכיתה עלינו להכין היטב את הכיתה לתהליך זה , תלמידים לא תמיד יודעים לייצר שיח ענייני ומדייק ובכדי שהערכת העמיתים לא תהפוך לשדה קטל או שדה כלניות (הכל מדהים) עלינו להסביר להם על מהות ההערכה, יצירת השיח וכמובן (ולטעמי החשוב מכל) ביצוע הערכה לאור מחוון.
חשוב להתשמש ולפתח מיומנות כזאת בקרב התלמידים , בטח במאה ה21 , אנו רואים כי יכולות התקשורת הופכות לדלות ושטחיות ודווקא זוהי הזדמנות לייצר שיח (גם אם ביקורתי) עם עמיתיך לכיתה.
אני נוהג להשתמש בכך בהערכה חלופית .
לדוגמא - משימה של בניית דגם של מערכת העיכול , מי שמעריך האחד את השניה אלו התלמידים ולבסוף גם בוחרים את הדגמים המצטיינים שיזכו בנקודות.
תודה

# data[].attributes.body
אני מתכוונת לבצע הערכת העמיתים בכיתה בה אני מלמדת באמצעות בדיקת מבחן.
כאשר אני בונה מבחן אני יוצרת גם קובץ של פתרון המבחן.
את קובץ הפתרון אני שולחת לתלמידי. ובפתרון שלי אני מפרטת את חלוקת הניקוד ומחוון מדויק.
אתן את המחוון לתלמידים ובזמן שיעור אתן לתלמידים להעריך באמצעות המחוון את מבחן חברם לכיתה.

למען האמת עשיתי זאת פעמיים (פעם בכיתה ט' ופעם בכיתה יא') והיה מוצלח מאוד.

# data[].attributes.body
שנה שעברה נתתי פעילות בפיזיקה לתלמידי כיתה י"א שהם קבוצה קטנה 8 תלמידים , אם הייתה קבוצה יותר גדולה אני חושב לא אצליח לסיים את הפעילות בשני שיעורים רצופים .
חלקתי הכיתה לארבע קבוצות וכל קבוצה קבלה פעילות או משימה והם צריכים להסביר התופעה הפיזיקאלית , ולהכין שאלות שאתגרו אותם ומה רמת הקושי במשימה .
בחלק השני מהשיעור כל קבוצה תציג המשימה שיש לה וישאלו שאלות שהכינו , ושאר הקבוצות יענו על השאלות ויעריכו רמת רלוונטיות השאלות למשימה ,רמה הקושי ,רמת ניסוח .... נקודות חוזק ונקודות חולשה .
אני כמורה לא התערבתי בקבוצות הכל היה מנוהל מהתלמידים חוץ מלוח זמנים והכנת משימות לפני השיעור .
הייתה חוויה מהממת גם אני למדתי וידעתי רמת התלמידים שלי ורמת המחשבה וההשכלה שלהם וגם התלמידים למדו אחד מהשני והביעו דעתם ומחשבתם .ובסוף השיעור סיכמנו כל המשימות

# data[].attributes.body
בשנים קודמות שהייתה למידה פרונטלית הייתי נותנת דף עבודה מסכמת בסוף השבוע לכיתות ח ו-ט והייתי מבקשת מהתלמידות להתחלק לזוגות ולבדוק אחת לשנייה את הפתרונות (רשמתי את הפתרונות על הלוח). אצלנו בבית הספר אין ציונים מספריים אלא הערות מילוליות. אז דרשתי מהתלמידות לרשום הערה מילולית קצרה בנוסף לv וx. ככה זה דרש מהן לנסח איפה חלו הטעויות של הבת זוג.  השנה שאנחנו לרוב בלמידה מרחוק אני לפעמים נותנת תרגול להגשה בפאדלט-הן צריכות להעלות פתרונות ולהגיב על הפתרונות של אחרות.

# data[].attributes.headline
שראל אייבר - הערכת עמיתים במתמטיקה

# data[].attributes.subject
שראל אייבר - הערכת עמיתים במתמטיקה

# data[].attributes.body
אני חש שבכיתת המתמטיקה האתגר לעשות הערכת עמיתים הוא גבוה במיוחד. האופי של תחום הדעת הוא מאוד מדוייק, וההערכה (כפי שמתבטאת במתן ציון מדוייק לכל סעיף ותת-סעיף) מדוייקת בהתאם.

לכן אני חש שהערכת עמיתים במתמטיקה כן צריכה לכלול מתן ציון (סביב אירוע הערכה כמו מבחן) - אך יש למצוא דרכים לרכך את הקושי שהתלמידים עלולים לחוש סביב פעילות הערכת עמיתים כזו.

לדוגמה, אני מתכוון להכין מחוון מדוייק ומפורט ככל האפשר לבדיקת המבחן. ובתקופה שלפני הערכת העמיתים סביב מבחן אני מתכוון לעשות במספר שיעורים תרגול של בדיקת שאלות בודדות בעזרת מחוון, כשהתלמידים בודקים בעצמם (בקבוצות) פתרון שאתן להם, ואז אנחנו בודקים ביחד את השאלה במליאה - כשהתלמידים משתפים בנימוקים השונים שלהם ואנחנו מגיעים לבדיקה יותר מדוייקת.

נוסף על כך, הבדיקה תיעשה בעילום-שם כפול (התלמידים לא יודעים מי בדק את הבחינה שלהם ושל מי הבחינה שהם בודקים) כך שהתלמידים יכולים להרגיש חופשיים לבדוק באופן מדוייק וחף הטיות חברתיות. כל בחינה תיבדק ע"י 5 תלמידים והממוצע של 5 ההערכות יהיה הציון.

לבסוף, התלמידים יידעו שאם הם לא מסכימים עם אחת ההערכות הם יכולים לבקש מהמורה להסתכל עליה ובמידת הצורך לשנות אותה - אך כל זה מוסיף נדבך של למידה, כיוון שהמורה מסביר במהלך הבדיקה שלו את ההערכה את תהליך החשיבה שלו ולפיכך גם מלמד את התלמיד עוד על תהליך ההערכה.

אני מאמין שהתלמידים יפתחו, בעזרת תרגול הערכת העמיתים הזה, את ההבנה שלהם כיצד לבדוק שאלות ומכאן את ההבנה שלהם כיצד לכתוב פתרונות טובים יותר.

# data[].attributes.body
בד"כ לקראת סוף השנה אנחנו מבצעים פרויקט הערכה חלופית. חשבתי לשלב בפרויקט מסוג זה הערכת עמיתים. הפרויקטים בדרך כלל מאד מגוונים ומתפרסים על תחומי רבים ותוקפים את המטלה מכיוונים שונים (דגם, פוסטר, ניסוי, משחק וכד'). אני חושב שכחלק מתהליך הפרויקט, התלמידים יכינו יחד איתי את המחוון, נקבע קריטריונים, ומשקל לכל נושא. לאחר מכן התלמידים יוכלו לבצע הערכת עמיתים לאחת או יותר מהעבודות של הקבוצות האחרות. הבעיה העיקרית שלי עם נושא זה היא התחרותיות. נצטרך ללוות את התלמידים על מנת למנוע שיפוטיות ו"קטילת" העבודה של קבוצה אחרת.

# data[].attributes.body
כרכז ה"פיזיקה" הבית ספרי ליוויתי כמנחה את תלמידי כיתה י"ב ב"תכנית שרפים", שהינה ביצוע פרויקטי מחקר מדעי ברמה אקדמית, וזאת במרכז למחקר גרעיני ב"שורק".

בסופו של כל פרויקט על כל קבוצה של 3 תלמידים היה להציג מס' תוצרים סופיים, שביניהם המצגת המסכמת, שאותה הציגו בעת הבחינה החיצונית, ועבורה הוגדר מחוון מפורט (כפי שהצגתי בפירוט ביחידות הוראה 6-5), שנבנה גם תוך התייעצות עם תלמידיי.

לפני הצגת המצגת הסופית בפני הבוחן החיצוני, נדרשה כל קבוצה להציגה בפני שאר הקבוצות, ובמהלכה של כל הצגה תבוצע בשנים הבאות גם הערכת עמיתים באופן הבא:

שלב א':

א.       ביצוע הערכה עצמית של כל קבוצה בנפרד ביחס למצגת הסופית שלה, וזאת לאור המחוון המפורט, שכפי שצויין לעיל, גם לוטש לאור המלצתם לאחר בנייתו והצגתו על ידי.

ב.        שיפור הנדרש במצגת הסופית לאור ההערות, שעלו בהערכה העצמית.

שלב ב':

א.       ביצוע הערכת עמיתים בכתב של קבוצה מסוימת ביחס למצגת הסופית של קבוצה אחרת (ורק לקבוצה אחת כדי לא ליצור עומס מיותר), וזאת לאור המחוון המפורט.

ב.        דיון ורב שיח בין קבוצתי: קבוצה מעריכה, המסבירה בצורה מכובדת את הנדרש שיפור לקבוצה המוערכת, המגיבה בהתאם לסוגיות, שהועלו.

ג.        שיפור הנדרש במצגת הסופית של הקבוצה המוערכת לאור ההערות הבונות, שעלו בהערכת הקבוצה המעריכה.

ד.        הצגת התוצרים הסופיים והמלוטשים בפני המליאה כולה כהכנה אחרונה לקראת "היציאה לקרב".

# data[].attributes.body
אני אשתדל להכניס את הרעיון של הערכת עמיתים לפרוייקטים שאנו עושים עם תלמידי י"ב . הם צריכים ליצור סרטונים על נושאים בפיזיקה מודרנית . כשלבים מקדימים לסרטון הם צריכים להגיש עבודה ומצגת .  הייתי עובר איתם על המחוון של המצגת ושל הסרטון ומאפשרת להם לתת ציון ל-2 עבודות של תלמידים אחרים , כך שהערכת העמיתים
תהיה חלק מהציון הסופי

# data[].attributes.body
אני אף פעם לא ביצעתי הערכת עמיתי בכיתתי וצאוד הייתי רוצה לנסות , הרעיון הזה הוא לגמרי חדש עבורי, אני חושבת שמורים חייבים להתנסות בעצמם בהערכת עמיתים כדי להיות מובילים של הרעיון הזה. רק מלקרוא את המאמרים ולצפות בסרטונים לא מעשיר אותי בידע או ביכולת ללמד את תלמידי מהי הערכת עמיתים כאשר אני לא התנסתי בזה כלל , אבל אני כן מאמינה שזה משהו שצריך לפתח אצלי ולהתחיל ממשהו שמאוד קטן ולאט לאט לבנות את זה בצורה שהיא נכונה ומקצועית. אני חושבת שם היית מנסה משהו כז בכיתה שלי הייתי מתחילה מאיזה שהוא מבדק קטן של שאלה או שתיים עבור נושא שיש בו תפיסות שגויות שכל תלמיד צריך ללמד את חברו להסתכל בצורה אחרת על הדברים ולנסות להבין מדועה הוא חושב מה שהוא חושב ולהתאים את התפיסה שלו לתפיסה הנכונה. השאלה שאני נשארת איתה פתוחה מה קורה אם שני תלמידים לא יכולים להעריך אחד את השני בכלל , שהם נמצאים באותה רמה ואין מי שיקדם את שניהם.... האם צריך להיות סידור כלשהוא של התלמידים ע"י המורה , לא ראיתי שום התייחסות לזה.

# data[].attributes.body
בעבר עשיתי השתלמות בה אחד מהנושאים היה הערכת עמיתים.
זו היתה הפעם הראשונה בה נחשפתי למושג זה, ובמסגרת ההשתלמות התנסיתי בכך יחד עם תלמידי כיתה י' בה לימדתי.
הערכה התבצעה במסגרת של בוחן- הכנתי מחוון מפורט מראש כך שבסיום הבוחן כל תלמידה בדקה את הבוחן של התלמידה שלידה על פי המחוון.
היתה חוויה טובה ומוצלחת מאוד.
הבנות נהננו גם כן, ואף נחשפו לראשונה כיצד אנו בודקים את מבחניהן.
הן אמרו שפעילות זו חידדה בפניהן על מה יש לשים דגש בעת המענה על שאלות מסוג זה ואחר.
לאחר התנסות זו ביצעתי הערכת עמיתים עוד פעם אחת נוספת.

# data[].attributes.headline
אמנון הרמן - הערכת עמיתים ביצירת פוסטרים

# data[].attributes.subject
אמנון הרמן - הערכת עמיתים ביצירת פוסטרים

# data[].attributes.body
בעבר ביצעתי את ההערכה החלופית הבאה הכוללת הערכת עמיתים.
לאחר שלמדנו על מערכות הגוף השונות בכיתה י' בדגש על הומיאוסטזיס התלמידים התחלקו לזוגות וכל זוג בחר מחלה שונה עליה היה צריך לעשות חקר וליצור פוסטר מידע.
1. קריטריונים לדבי תת-הנושאים בפוסטר נבחרו ע"י התלמידים
2. מחוון ביצוע התהליך נוצר ביחד עם התלמידים.
3. לאחר שכל זוג יצר פוסטר הוא ניתן לזוג אחר כדי לקבל הצעות שיפור\שימור.
4. לאחר תיקון הפוסטר הוא הודפס.
5. התלמידים הציגו את הפוסטר ביום המדע והציגו את הפוסטרים לתלמידים אחרים שמילאו משוב על הפוסטר.

# data[].attributes.body
אני מוצא כי מרבית התגובות מאד חיוביות ואפילו נלהבות באשר להערכת עמיתים .אני עצמי מבין ומתחבר ליתרונות העצומים של כלי עוצמתי זה הן למעריך והן למעורך. אולם, כלי זה מציב אתגרים עצומים בדרך לישומו ויהיה קצת נאיבי ולא מציאותי לא להתייחס אליהם. חלקם הוזכרו במאמרים ובמצגות. דובר על חיסולי חשבונות, דובר על סולידריות בין המעורכים שהם גם בין המעריכים, דובר על חוסר הרצון לפגוע בקולגה, דובר על צורך בבגרות מסויימת לקבל ביקורת מהשווא לך, דובר על היכולת לנסח הערכות בונות ולא שיפוטיות במטרה לא ליצור אנטיגוניזם או אטימות. אילו אתגרים מאד משמעותיים ולדעתי לא בנקל אפשר להתגבר על המיכשולים שהם מציבים ולאחר כל זאת  אין ספק שמודעות לבעיות הללו הם הפתרון  הטוב ביותר ליישום מוצלח של כי משמעותי זה. יש להכין את הכיתה ולדבר על כול הבעיות הללו עוד לפני יישום ההערכה. יש לבדוק טוב טוב את תגובת הכיתה כאורגן מאמין כי שיטה זו לא מתאימה לכל קבוצה היא צריכה להיות בוגרת, עם יחסים, פתוחים, טובים וחבריים.
לסיכום עבודת הכנה טובה תיתן הצלחה גדולה .

# data[].attributes.headline
אהבתי מאוד את הרעיון ואיך

# data[].attributes.body
אהבתי מאוד את הרעיון ואיך מבנה ההערכה מתווה.

# data[].attributes.headline
אהבתי מאוד את הרעיון ואיך

# data[].attributes.body
אהבתי מאוד את הרעיון ואיך מבנה ההערכה מתווה. אני מסכים שהתלמיד צריך להעריך באופן אובייקטיבי את תשובותיהם. צריך לעזור לו בזה.

# data[].attributes.headline
אהבתי את הרעיון שלך. הערכ

# data[].attributes.body
אהבתי את הרעיון שלך. הערכת התלמידים שכולם משתתפים בהערכה

# data[].attributes.headline
ורוניקה פלחוב

# data[].attributes.subject
ורוניקה פלחוב

# data[].attributes.body
אני כבר כמה שנים מיישמת בכיתותיי הערכת עמיתים בבחנים (בעיקר בכיתות י').

רצוי להיערך לפעילות לפחות עם שיעור כפול או כמה שיעורים עוקבים.

לאחר ביצוע בוחן, אני אוספת את הבחנים מתלמידים, מסתירה את שמות התלמידים עם מדבקות ממוספרות (תוך כדי רישום התאמת שם למספר אצלי בדף).

לאחר מכן אני עוברת עם תלמידים על שאלות בבוחן, אנו פותרים את השאלות ביחד ואני מחלקת מחוון מפורט להערכה של בוחן זה.

לאחר מכן אני מחלקת לתלמידים את הבחנים באופן אקראי (יש לדאוג שתלמיד לא יקבל את הבוחן שלו) או לפי חלוקה שעשיתי מראש (מומלץ, אם יש אפשרות). תלמידים עובדים עם מחוון, רושמים הערות על דף נפרד, נותנים ניקוד ומחזירים את הכל אליי. אם יש מספיק זמן, רצוי לעשות עוד סבב  - לחלק לתלמידים בחנים אחרים. כך יוצא שכל תלמיד בודק שני בחנים וגם מקבל הערות וציון משני תלמידים אחרים.

בסוף אני בודקת את הבחנים ועושה שקלול של ציון שלי ושל ממוצע ציוני תלמידים-בודקים (נתון, כמובן, לשיקול דעתו של המורה, אפשר לחשב אחרת).

כדאי לארגן מראש את החלוקה לתלמידים כדי למנוע קבלת אותו בוחן על ידי אותו בודק או קבלת בוחן על ידי מי שכתב אותו.